Παναγιώτης Δημάκος

Γεννήθηκε και μεγάλωσε στην Καλλιθέα, όπου ζει μέχρι και σήμερα με τα δύο του παιδιά, τη Μαρία και το Νίκο.

Αποφοίτησε από το 2ο Λύκειο Καλλιθέας και σπούδασε στο ΤΕΦΑΑ Αθηνών, από όπου αποφοίτησε αριστούχος με ειδικότητα στον Κλασσικό Αθλητισμό. Είναι Διδάκτωρ στο Παιδαγωγικό Τμήμα του Πανεπιστημίου Θεσσαλίας.

Από την ηλικία των 12 ετών ασχολήθηκε με τον Στίβο (Πανιώνιος Γ.Σ.) και έχει στο ενεργητικό του πολλές Πανελλήνιες νίκες στις κατηγορίες Παίδων - Εφήβων - Ανδρών, στα 800μ., 1500μ. και 5000μ. Υπήρξε βασικό μέλος της Εθνικής ομάδας Στίβου και Βαλκανιονίκης στον δρόμο των 800μ.

Ως προπονητής συνεργάστηκε με τα σωματεία "Γ.Σ. Καλλιθέα", "ΠΑΕ Καλλιθέα", "Εθνικός Πειραιά", "Πανιώνιος Γ.Σ.", "Α.Ο.Κ. Φαλήρου", "Φιλαθλητικός Σύλλογος Καλλιθέας"

Ως Καθηγητής Φυσικής Αγωγής δίδαξε στα σχολεία "9ο Γυμνάσιο Καλλιθέας", "3ο Λύκειο Καλλιθέας", "6ο Γυμνάσιο Καλλιθέας",  "Αθλητικό Γυμνάσιο - Λύκειο Πειραιά"

Από το 1994 διατηρεί Γυμναστήριο στη Λεωφόρο [Ελ. Βενιζέλου 241](https://maps.google.com/?q=%CE%95%CE%BB.+%CE%92%CE%B5%CE%BD%CE%B9%CE%B6%CE%AD%CE%BB%CE%BF%CF%85+241&entry=gmail&source=g) με την επωνυμία Body Control.

Από το 1994 είναι Δημοτικός Σύμβουλος Καλλιθέας, Αττικής.

Διετέλεσε: Πρόεδρος του Δ.Σ. της Δημοτικής Επιχείρησης Τεχνικών Έργων του Δήμου Καλλιθέας,  
                    Πρόεδρος του Δ.Σ. της Δημοτικής Επιχείρησης Κ.Ε.Κ του Δήμου Καλλιθέας,  
                    Πρόεδρος της Επιτροπής Παιδείας του Δήμου Καλλιθέας,  
                    Πρόεδρος της Δημοτικής Επιχείρησης Πολιτιστικής και Κοινωνικής Ανάπτυξης του Δήμου Καλλιθέας,   
                    Αντιπρόεδρος του Αθλητικού Οργανισμού του Δήμου Καλλιθέας.

Από το 2004 εκλέγεται στο Δ.Σ. του ΣΕΓΑΣ, το οποίο υπηρέτησε ως ταμίας, γενικός γραμματέας και σήμερα ως Αντιπρόεδρος.

Το 2015 εκλέχθηκε μέλος στο ΔΣ της Ευρωπαϊκής Ομοσπονδίας Στίβου, Αντιπρόεδρος στην Μεσογειακή Ομοσπονδία Στίβου και μέλος στην Βαλκανική Ομοσπονδία Στίβου.

Δημιούργησε τον Φιλαθλητικό Σύλλογο Καλλιθέας το 1991 που καλλιεργεί τις Ακαδημίες Στίβου, Τένις και Ρυθμικής Γυμναστικής με όραμα να αναπτύξουμε αθλητές και αθλήτριες με ισχυρούς χαρακτήρες ώστε να να μπορούν να αντιμετωπίσουν τα προβλήματα και τις προκλήσεις της κοινωνίας σήμερα και στο μέλλον.

Από το 2001 είναι συνδιοργανωτής του μεγαλύτερου αγώνα σε δημόσιο δρόμο της Καλλιθέας (Kallithea Run)

Είναι: μέλος του Πανελληνίου Συνδέσμου Ελλήνων Προπονητών Κλασσικού Αθλητισμού,  
           μέλος της Ομοσπονδίας Λειτουργών Μέσης Εκπαίδευσης (ΟΛΜΕ)  
           μέλος της Πανελλήνιας Ένωσης Πτυχιούχων Φυσικής Αγωγής (ΠΕΠΦΑ)  
           μέλος του Αθλητικού Συλλόγου: ΑΤΛΑΣ Καλλιθέας  
           Αντιπρόεδρος του Δ.Σ. Συλλόγου Ιδιοκτητών Γυμναστηρίων  
           υπεύθυνος Διεθνών Σχέσεων του ΣΕΓΑΣ  
           μέλος της Ευρωπαϊκής Επιτροπής Reflexion Commission της Ευρωπαϊκής Ομοσπονδίας Κλασσικού Αθλητισμού

Έχει ενεργή συμμετοχή σε δεκάδες διεθνή Συνέδρια ανά τον κόσμο και μεγάλη συγγραφική δραστηριότητα σε εφημερίδες και επιστημονικά περιοδικά για θέματα αθλητισμού, διατροφής, αθλητικής ψυχολογίας και ανάπτυξης παιδιών και εφήβων.